**Nyhedsbrev juni 2022**

**Tak for en dejlig sommerfest i Kollektivhuset Bella!**

Kæmpe fremmøde og fantastisk stemning. Vi oplevede stor opbakning til hele arrangementet og børnenes spændte forventninger blev fuldt opfyldt. Tak for det alle sammen!

**Personale**

Christina (Team1) har valgt at søge tilbage til sin gamle arbejdsplads, da hun savner at arbejde i en skolekontekst.

Mathilde B starter på uddannelse til august, så hun stopper hos os 30/6.

Simone (Team 1) skal på barsel, så hun har sidste dag i børnehaven 6/7.

Sumayra er tilbage på børnehavens Team 2 indtil 22/8, efter en periode på skole.

Mariam er startet i virksomhedspraktik på børnehavens Team 2 i tre måneder.

**Børnehave:**

**Sommertøj + skiftetøj**

For at børnene skal kunne skifte tøj selv og selv klare toiletbesøg, har de brug for tøj, der ikke er for besværligt at tage af og på. For eksempel skal børnehavebørn ikke have bodystocking på, da den er meget svær at tage af og på, men den hænger også ned i wc’et når barnet sidder på toilettet.

Snørebånd i skoene er også for svært for de fleste børn. Hvis jeres barn kan binde snørebånd, er det selvfølgelig i orden.

I sommerhalvåret vil der være mange dage med vandlege, som kræver skiftetøj. Vær derfor opmærksomme på jeres barns skiftetøj. Se også om det passer i størrelse og til årstiden.

Regntøj inklusive gummistøvler, er stadig nødvendigt til tider. Badetøj er også rart at have her.

**Husk: Solcreme** om morgenen, vi giver på efter frokost. I udflytterbørnehaven har vi myggespray, som vi bruger flittigt. Husk at se børnene efter hver aften de har været i parken eller naturen. Begge steder kan flåterne sætte sig på børnene.

**Parasoller**

Nu stiger behovet for skygge på legepladsen, vi har anskaffet nye parasoller. Denne gang har vi fået hjul til at sætte under parasolfødderne, så vi kan flytte parasollerne til de områder, hvor der er mest behov for dem.

**Lukkedage**

Ikke flere før jul

**Familiedag i Hytten 17/6**

I år holder vi familiedag i Bellahøj. Til gengæld holder vi Høstfesten (2/9) i Hytten.

**Feriesedler**

Vi har fået at vide hvornår alle holder ferie, så nu er sommerplanerne på plads.

**Sampasning**

Husk at vi har sampasning med de andre institutioner i netværket tre uger i hovedsommerferieperioden.

I uge **28, 29 og 30 (11/7-29/7)** har vi ikke åbent i vores egen institution, men i Husumvold Menighedsbørnehave. I vil stadig kunne komme i kontakt med os hver dag på telefonen (**38286916**).

Husk: I uge 28 og 29 kører bussen fra Husumvold til Hytten.

I uge 27 og 31 tager børnehaven ikke til Hytten, men bliver hjemme i Kollektivhuset. Der vil dog være ture i nærmiljøet og derfor har vi bestilt madpakker til børnene.